"Absolusie van die instansie" is 'n hofbevel wanneer ’n eiser sy saak gestel het, maar nie daarin geslaag het om sy eis te bewys nie. Dit stel die eiser in staat om by 'n ander geleentheid weer sy eis in te stel en dan sterker bewyse aan te voer. Dit moet onderskei word van 'n gewone hofbevel ten gunste van die verweerder, in welke geval die eiser nie weer dieselfde eis kan instel nie (res judicata, of verweer van gewysde saak). Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.